b'\n_START_ARTICLE_\nOpus mixtum\n_START_PARAGRAPH_\nOpus mixtum je latinski naziv za gra\xc4\x91evinsku tehniku \xc4\x8desto kori\xc5\xa1tenu u arhitekturi Rimskoga Carstva u kojoj zidnu masu sa\xc4\x8dinjavaju naizmjeni\xc4\x8dni vodoravni redovi kamena (uglavnom slo\xc5\xbeenog u tehnici opus quadratum) i opeke (opus lateritium)._NEWLINE_\xc4\x8cesto je kori\xc5\xa1ten u gradnji Dioklecijanove pala\xc4\x8de u Splitu._NEWLINE_Vitruvije ga pretkraj osmog poglavlja svoje druge knjige \xe2\x80\x9eO arhitekturi\xe2\x80\x9c usputno spominje kao \xc4\x8dvrst i pouzdan na\xc4\x8din gradnje vi\xc5\xa1ekatnica u samom Rimu.'